Први аеродром у Дубровнику је отворен 1936. године у насељу Груда у Конавлима. Авио саобраћај је прекинут 1941. године током Другог светског рата и напада на Југославију. Изградња новог аеродрома на садашњој локацији почела је 1960. године, a пуштен је у саобраћај 1962. године. Проширење капацитета аеродрома извршено је између 1970. и 1980. године. Током рата 90-их година Аеродром Дубровник је разорен и опљачкана је сва имовина. Опрема и сигнализација је одвезена у Црну Гору те постављена у аеродроме Тиват и Подгорица. Реконструкција је трајала до 2006. године.